Smernica Rady 96/91/ES
zo 17. decembra 1996,
ktorou sa mení a dopĺňa smernica 72/462/EHS o problémoch zdravotných a veterinárnych kontrol pri dovoze hovädzieho dobytka, oviec, kôz a ošípaných, čerstvého mäsa alebo mäsových výrobkov z tretích krajín
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 43,
so zreteľom na návrh Komisie,
so zreteľom na stanovisko Európskeho parlamentu [1],
so zreteľom na stanovisko Hospodárskeho a sociálneho výboru [2],
keďže smernica 72/462/EHS [3] stanovila podmienky pre zdravotné a veterinárne kontroly, ktorými sa riadi dovoz mäsových výrobkov podľa smernice 77/99/EHS [4] do spoločenstva;
keďže zaradením smernice 92/5/EHS [5] o žalúdkoch, mechúroch a črevách, očistených, solených alebo sušených a/alebo tepelne ošetrených do pôsobnosti smernice 77/99/EHS sa tieto produkty stali predmetom požiadaviek smernice 77/462/EHS, a najmä takéto zaradenie nastolilo podmienku, že tieto produkty musia pochádzať z bitúnkov schválených v zmysle smernice 72/462/EHS;
keďže Komisia navrhla uplatňovanie odlišných opatrení pri týchto produktoch a ich zaradenie do prílohy II smernice 92/118/EHS [6];
keďže sa Rada domnieva, že nie je schopná zaujať stanovisko k tomuto návrhu bez dovozných podmienok, harmonizovaných certifikátov alebo veterinárnych dohôd o ekvivalencii s hlavnými partnermi spoločenstva;
keďže, aby sa pri týchto produktoch predišlo prerušeniu trhových tokov s určitými tretími krajinami od 1. januára 1997, kedy sa končí platnosť prechodných opatrení platných pre dovoz týchto produktov, povolí sa ďalší dovoz z prevádzkarní ponúkajúcich garancie zdravotných a veterinárnych kontrol požadovaných v zmysle legislatívy spoločenstva, okrem bitúnkov schválených v zmysle smernice 72/462/EHS,
PRIJALA TÚTO SMERNICU:
Článok 1
Do článku 21b smernice 72/462/EHS sa vloží nasledujúci druhý pododsek:
"Až kým Komisia zavedie dovozné certifikáty a zoznamy prevádzkarní, z ktorých sa dovážajú črevá a ostatné produkty uvedené v článku 2 písm. b) bode v) smernice 77/99/EHS, alebo uzatvorenie veterinárnych dohôd o ekvivalencií, a najneskôr do 31. decembra 1997 členské štáty povolia dovoz týchto produktov v súlade s vnútroštátnymi predpismi účinnými odlišne od požiadaviek ustanovených v odsekoch 1, 2 a 4 písm. a) bode i)."
.
Článok 2
1. Členské štáty k 1. januáru 1997 uvedú do účinnosti zákony, iné právne predpisy administratívne opatrenia potrebné na dosiahnutie súladu s touto smernicou. Budú o tom bezodkladne informovať Komisiu.
Keď členské štáty prijmú tieto opatrenia, budú obsahovať odkaz na túto smernicu alebo ich takýto odkaz bude sprevádzať pri príležitosti ich úradného uverejnenia. Spôsob vykonania tohto odkazu ustanovia členské štáty.
2. Členské štáty oznámia Komisií text hlavných ustanovení vnútroštátnych predpisov, ktoré prijmú v oblasti pôsobnosti tejto smernice.
Článok 3
Táto smernica nadobúda účinnosť v deň jej uverejnenia v Úradnom vestníku Európskych spoločenstiev.
Článok 4
Táto smernica je adresovaná členským štátom.
V Bruseli 17. decembra 1996